DualDisc

DualDisc on kaksipuolinen tallennusvälineenä käytettävä optinen levy, jonka toisella puolella on CD-ääniraitoja ja toisella DVD. DualDiscin oli tarkoitus jossain määrin korvata tavalliset CD:t, mutta yritys kuitenkin epäonnistui. Sen suurimpana kilpailijana pidetään Super Audio CD -levyä. ==Yleistä== DualDisc on kaksipuolinen optinen levy, jonka kehittivät yhdessä EMI Music, Universal Music Group, Sony/BMG Music Entertainment, Warner Music Group sekä 5.1 Entertainment GroupAlex Vegia, Music industry banks on DualDisc, Associated Press, August 26, 2004. ja josta huolehtii nykyään Recording Industry Association of America (RIAA). Se sisältää CD-levyn tyyppisen kerroksen, mutta ei käytä Red Book CD Specifications -määritelmiä. Toisella puolella on standardi DVD-kerros, joten levy muistuttaa melkein DVD Plus -levyä, jonka kehitti ja patentoi Euroopassa Dieter Dierks. DualDisc ilmestyi ensimmäiseksi Yhdysvalloissa maaliskuussa 2004 edellä mainittujen musiikkialan vaikuttajien markkinointikokeiluna. 13 nimikettä sisältänyttä testiä pidettiin onnistuneena, sillä 82 % osallistujista piti käyttökokemusta hyvänä tai erinomaisena. Lisäksi 90 % vastasi suosittelevansa DualDisc-levyjä ystävilleen.DualDisc Guide , accessed August 13, 2005. DualDisc julkaistiin vuotta myöhemmin helmikuussa 2005 Yhdysvalloissa, ja saman vuoden loppuun mennessä niitä oli myyty yli 2 miljoonaa lähes 200 eri nimikkeellä.DualDiscs Getting Popular , The Online Reporter Issue 446, May 28, 2005. ==Rakenne== DualDisc perustuu kaksipuoliseen DVD-teknologiaan, kuten DVD-10, DVD-14 ja DVD-18 sillä erotuksella, että levyn toisella puolella on DVD-kerroksen sijasta CD. Kiekko valmistetaan juottamalla standardi 0,6 mm:n paksuinen, 4,7 gigatavun DVD 0,9 mm:n paksuiseen 60 minuutin tai 525 megatavun CD-kerrokseen. Tällä saavutetaan 1,5 mm kokonaispaksuinen hybridilevy. Haasteena suunnittelijoille oli saavuttaa tarpeeksi ohut levy, joka mahtuisi standardisoittimeen, mutta jonka CD-puoli ei olisi liian ohut, jotta sitä lukeva lasersäde pystyisi lukemaan levyä. DVD Plus -levyssä suuri kokonaispaksuus aiheutti ongelmia, kun taas DualDisc-levyllä ongelmallinen on ohennettu CD-kerros. Red Book -määritelmien vastainen alle 1,1 mm paksu kerros voi aiheuttaa CD-soittimessa palloaberraatioilmiön, jolloin palautuva säde sumentuu. Tätä korjattiin tekemällä CD-puolen biteistä standardia suurikokoisempia, mikä helpottaa lukemista. Toisaalta tämä vähensi ensimmäisissä versioissa levyn maksipituuden 74 minuutista 60 minuuttiin, mikä näyttää korjaantuneen nykyisissä versiossa. ===Valmistajien reagointi=== Epästandardista koosta ja ominaisuuksista johtuen osa elektroniikan valmistajista, kuten Lexicon,Statement Regarding the "DualDisc" Format , Lexicon, December 23, 2004. Marantz,Important Notice About Dual Disc, Marantz, April 5, 2005. Mark Levinson,Statement Regarding the "DualDisc" Format , Mark Levinson Madrigal Audo Laboratories, December 23, 2004., Onkyo,Onkyo "DualDisc" Question , Onkyo, accessed August 13, 2005. Panasonic,DualDisk , Panasonic, accessed August 13, 2005. Pioneer,Important Notice About "DualDisc" To Prevent Product Damage , Pioneer Electronics, accessed August 13, 2005. ja Sony (sekä Computer Entertainment ja Electronics divisions)Consumer Alerts - DualDisc, Sony Computer Entertainment America, March 31, 2005.Brian Moura, Sony Electronics Issues Warning About Dual Disc Compatibility With Sony Disc Players , High Fidelity Review, November 4, 2004. ovat julkaisseet tiedotteita, joissa kuluttajia varoitetaan DualDisc-levyjen soittamisesta mahdollisesti aiheutuvista ongelmista. ===Patenttiongelmat=== DVD Plus -spesifikaation kehittäjän Dieter Dierksin mukaan DualDisc on eurooppalaisten patenttien vastainen.Stuart M. Robinson, DualDisc The Hybrid CD/DVD Disc - The DVD Plus Saga... (Part Two) , High Fidelity Review, November 2, 2004.Dieter Dierks patent search from the European Patent Organisation Tämä viivytti Euroopan-julkistusta loppuvuoteen 2005, jolloin ensimmäisenä brittiartistina DualDisc-levyn julkaisi Sony BMG:n Will Young. ===Testijulkaisu=== Alla ovat ensimmäiset testimarkkinoinnissa olleet DualDisc-nimikkeet, joista osaa ei ole enää saatavilla. *3 Doors Down Away from the Sun *AC/DC Back In Black *Audioslaven Audioslave *Barenaked Ladies Everything to Everyone *David Bowie Reality *Dave Brubeck Time Out (vedettiin myynnistä lisenssiongelmien takia) *Donald Fagen The Nightfly *The Donnas Gold Medal (vedettiin myynnistä, koska masteroinnissa tapahtui virhe, joka johti yhden raidan katoamiseen albumilta soitettaessa) *Good Charlotte The Young and the Hopeless *Linkin Park Reanimation *P.O.D. Payable on Death *R.E.M. Automatic for the People *Andrew W.K. The Wolf ==Triviaa== * Suomen ensimmäisen DualDisc-levyn julkaisi Eppu Normaali Ei sankariainesta (Dual Disc) lokakuu, 2004 ==Lähteet== *Surroundablog, August 26, 2004 *The Online Reporter, Issue 446, May 28-June 3, 2005 *Billboard, 2005-05-19 *International Herald Tribune, 2005-03-21 *USA Today, 2005-04-25 *Columbia ISA DualDisc Guide *High Fidelity Review, 2004-11-02 *RedBook CD Audio specifications, November, 1991 (pp. 3) *European Patent Office ===Viitteet=== ==Aiheesta muualla== *Official DVDplus Website *DVDplus Licensees *Official Website *DualDisc licensing * "DVD Forum Approves DualDisc" , a 14 June 2004 Gizmodo entry * The Music Goes on Side A and the Flip Side Is a DVD * DualDisc rollout challenged by Euro patent holder * Onkyo USA statement about compatibility * Pioneer Electronics statement about compatibility * Panasonic statement about compatibility * Marantz statement about compatibility * Sony Electronics FAQ with statements about compatibility Luokka:DVD-tallennusvälineet